Diari Oficial de la Generalitat Valenciana


Sumari del DOGV 7058, del 02-07-2013 (2013/6927)

DECRET 87/2013, de 28 de juny, del Consell, pel qual es crea i regula la Comissió Interdepartamental de Coordinació de la Ciutat Administrativa 9 d'Octubre.
------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/06/28/87/dof/vci/html**

### Dades del document

Número de DOGV
:   7058

Data del DOGV
:   02-07-2013

Secció del DOGV
:   I. DISPOSICIONS GENERALS

Número del document
:   2013/6927


Data del document
:   28-06-2013

Organisme emissor
:   Conselleria d'Hisenda i Administració Pública

Tipus de document
:   Decret

Descriptors 

:   * Conselleria d'Hisenda i Administració Pública
    * legislació
    * reglament intern
    * organització administrativa

DECRET 87/2013, de 28 de juny, del Consell, pel qual es crea i regula la Comissió Interdepartamental de Coordinació de la Ciutat Administrativa 9 d'Octubre. [2013/6927]  
PREÀMBUL  
  
La posada en marxa de la ciutat administrativa 9 d'Octubre suposa una aposta clara de la Generalitat per l'impuls d'una Administració valenciana més eficient, pròxima, funcional, moderna i accessible. A més, eixa nova cultura de treball i nous espais, així com l'eliminació de la dispersió de servicis, comporta un important estalvi econòmic.  
  
El trasllat de conselleries i departaments de la Generalitat a la ciutat administrativa 9 d'Octubre fa necessari impulsar la necessària coordinació i suport al projecte per part de les distintes conselleries i departaments que s'hi desplacen.  
El Decret 20/2013, de 25 de gener, del Consell, que aprova el Reglament Orgànic i Funcional de la Conselleria d'Hisenda i Administració Pública establix, en l'article 31, entre les funcions de la Direcció General de Patrimoni, la gestió, l'organització, el funcionament, el control i la supervisió de la ciutat administrativa 9 d'Octubre.  
En este marc institucional, s'estima adequat la creació d'una comissió interdepartamental de coordinació de la ciutat administrativa 9 d'Octubre que, inspirada en la necessària col·laboració, cooperació i diàleg dels distints departaments, facilite, respectant les competències atribuïdes a la Direcció General de Patrimoni de la Conselleria d'Hisenda i Administració Pública, la comunicació entre els distints departaments per a l'obtenció de la màxima eficàcia en la gestió dels servicis de l'indicat complex immobiliari. La creació d'esta comissió resulta molt necessària en el moment present a fi d'obtindre la màxima coordinació interdepartamental des de l'inici i, d'esta manera, col·laborar en el disseny del funcionament adequat del complex immobiliari.  
  
Per tot això, de conformitat amb el que establix el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel que fa als òrgans col·legiats, i en l'article 25 de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Administració Pública i amb la deliberació prèvia del Consell, en la reunió del dia 28 de juny de 2013,  
  
DECRETE  
  
Article 1. Creació, adscripció i funcions de la Comissió Interdepartamental de Coordinació de la Ciutat Administrativa 9 d'Octubre.  
1. Es crea la Comissió Interdepartamental de Coordinació de la Ciutat Administrativa 9 d'Octubre, adscrita a la conselleria competent en matèria de patrimoni, amb les funcions, les competències, la composició i el règim de funcionament establits en este decret.  
2. D'acord amb les funcions assignades a la Direcció General de Patrimoni en relació amb la gestió, l'organització, el funcionament, el control i la supervisió de la ciutat administrativa, correspon a la Comissió Interdepartamental de Coordinació de la Ciutat Administrativa 9 d'Octubre l'exercici de les funcions que s'indiquen a continuació:  
  
a) Emissió de les propostes que, si és el cas, sol·licite la Direcció General de Patrimoni en relació amb les qüestions següents:  
  
1r. Implantació i trasllat de personal i de mitjans materials a la ciutat administrativa.   
2n. Optimització, redistribució i assignació d'espais i creació de nous models de gestió per a un millor funcionament de la ciutat administrativa.  
3r. Millora dels servicis generals, reforma i/o adequació dels immobles que conformen la ciutat administrativa i manteniment de les seues instal·lacions i dependències.  
4t. Elaboració de la proposta d'avantprojecte dels pressupostos que afecten els servicis comuns de la ciutat administrativa.  
b) Estudi de la normativa i les instruccions sobre organització i funcionament intern que se sotmeta a la Comissió, en relació amb la ciutat administrativa 9 d'Octubre, i elevar propostes de resolució en relació amb el compliment d'esta normativa.  
c) Posada en comú de necessitats, suggeriments i propostes que eleven les diferents conselleries i departaments.  
d) Anàlisi de criteris per al desenrotllament, promoció i consolidació de la ciutat administrativa.  
e) Estudi de les qüestions que plantegen els distints membres de la Comissió en relació amb el funcionament de la ciutat administrativa 9 d'Octubre.  
f) I qualssevol altres competències i funcions relacionades amb el seu àmbit d'actuació o que li atribuïsca la normativa vigent, així com les que li encomane el Consell, i les que li deleguen els òrgans amb competència en la matèria.  
  
Article 2. Composició de la Comissió Interdepartamental de Coordinació de la Ciutat Administrativa 9 d'Octubre  
La composició de la Comissió Interdepartamental de Coordinació de la Ciutat Administrativa 9 d'Octubre és la següent:  
1. Presidència: la persona titular de la Direcció General de Patrimoni.  
2. Vocals: els subsecretaris i les subsecretàries de les conselleries o departaments que estiguen o que estaran en la ciutat administrativa 9 d'Octubre, que podran delegar la seua assistència en els responsables de les secretaries generals administratives. També participaran com a vocals els directors o les directores generals de recursos humans i de tecnologies de la informació, que podran delegar la seua assistència en les corresponents subdireccions generals.  
3. Secretaria: la persona titular de la Subdirecció General de la Ciutat Administrativa 9 d'Octubre, que no posseïsca la condició de membre de la Comissió Interdepartamental.  
No obstant el que disposen els apartat anteriors, la presidència de la Comissió podrà convocar, per a un major coneixement dels temes a tractar i amb l'objecte de ser consultat, al personal responsable i tècnic en les matèries objecte de l'orde del dia.  
  
Article 3. Funcionament de la Comissió Interdepartamental de Coordinació de la Ciutat Administrativa 9 d'Octubre  
1. La presidència de la Comissió convocarà les reunions i fixarà l'orde del dia de les seues sessions, el qual estarà integrat pels assumptes proposats pels seus membres.   
2. En la resta, la Comissió ajustarà el seu funcionament al que preveu per al Consell en els articles 22 i 23 de la Llei del Consell.  
3. La Comissió es reunirà mensualment durant el primer any de vigència d'este decret, llevat que es considere necessària la convocatòria d'esta en un termini diferent atenent als assumptes proposats. Després d'esta primera anualitat, la reunió s'efectuarà una vegada al trimestre, sense perjuí que puga ser convocada per la presidència amb major freqüència.  
  
DISPOSICIÓ ADDICIONAL  
  
Única. Regla de no gasto   
La implementació i el posterior desplegament d'este decret no podrà tindre cap incidència en la dotació de tots i cada un dels capítols de gasto del pressupost de la Generalitat i, en tot cas, haurà de ser atés amb els mitjans personals i materials de la conselleria competent per raó de la matèria.  
  
DISPOSICIÓ DEROGATÒRIA  
  
Única. Derogació normativa  
Este decret deroga totes les normes del mateix rang o d'un rang inferior que s'hi oposen.   
  
DISPOSICIONS FINALS  
  
Primera. Desplegament normatiu  
Queda facultat el titular de la conselleria amb competències en matèria de patrimoni per a dictar les disposicions necessàries a fi de garantir el compliment i desplegament d'este decret.  
Segona. Entrada en vigor   
Este decret entrarà en vigor l'endemà de la publicació en el Diari Oficial de la Comunitat Valenciana.   
  
València, 28 de juny de 2013  
  
El president de la Generalitat,  
ALBERTO FABRA PART  
  
El conseller d'Hisenda i Administració Pública,  
JUAN CARLOS MORAGUES FERRER


Còpia Permalink ELI